Kleptomanio

Kleptomanio (de la Greka Κλεπτομανία) esas nekapableso di ul individuo pri rezistar l'obsedo pri furtar objekti, sen dependar de la valori dil objekti, e mem se lu ne volas posedar li. Ol esas perturbo di la kontrolo di impulsi, e klasifikesas kom psikologiala dependo. Ante furtar, l'individuo subisas anxio, qua diminutas pos ke lu kaptas la dezirata objekto.

L'individuo qua praktikas kleptomanio nomizesas kleptomaniiko. Li agas probanta satisfacar impulso nemediate e sen intenco pri nocar ulu. To diferas li de furteri o furtisti, qui furtas por diverto, por ekonomiala motivi o por nocar altra individui, e multafoye projetas detaloze quale facar la furto dum hori, o mem dum multa dii.

La simptomi di kleptomanio povas inkluzar:
 granda obsedo pri furtar objekti quin lu ne bezonas
 kreskanta tenso, qua duktas a la furto
 instantala plezuro dum e nemediate pos la furto
 granda sento di kulpo o shamo aparanta kelka tempo pos furtar.

Kategorio:Psikologio